cyanic-selkie/wikianc huggingface dataset:
Olafur Eliasson
Elukäik pärast õpinguid
2014. aastal asutas Eliasson koos arhitekt Sebastian Behmanniga stuudio Other Space, mis keskendub eksperimentaalsetele ehitusprojektidele ja teostele avalikus ruumis.
Eliassoni perekond elab Kopenhaagenis. Kunstnik jagab end kodulinna ja Berliinis asuva stuudio vahel.
Jaan Kõrgesaar
Kõrgesaar on lõpetanud 1974. aastal Tallinna Riikliku Ülikooli defektoloogia erialal ning kaitsnud 1981. aastal pedagoogikakandidaadi väitekirja. Ta on Eesti Eripedagoogide Liidu, SA Maarja Küla nõukogu liige ning Üliõpilaste Selts Raimla vilistlane.
1974–1976 TRÜ kõrgkoolipedagoogika labori vaneminsener. 1976. aastast TRÜ eripedagoogika õppejõud ning 1992. aastast Tartu Ülikooli eripedagoogika osakonna juhataja.
David Bowie
1992–1999: elektrooniline muusika
1993. aastal ilmus souli, džässi ja hiphopi mõjutustega album "Black Tie White Noise", mis oli Bowie esimene sooloalbum pärast Tin Machine’ist lahkumist. Album, mis paistis silma sellel kasutatud elektrooniliste instrumentide poolest ning millel Bowie tegi taas koostööd albumi "Let’s Dance" produtsendi Nile Rodgersiga, tegi Bowie uuesti populaarseks. Album tõusis Ühendkuningriigi edetabelis esikohale ja sellelt ilmus kolm singlit, mis jõudsid 40 parima hulka, lugu "Jump They Say" lausa esikümnesse. 1993. aastal ilmunud albumil "The Buddha of Suburbia" asus Bowie jälle uusi suundi avastama. Album sisaldas Hanif Kureishi samanimelise romaani "Äärelinna Buddha" ainetel loodud teleseriaali tarvis kirjutatud muusikat. Bowie kasutas mõningaid uusi, albumilt "Black Tie White Noise" tuttavaid muusikalisi elemente. Ühtlasi oli "The Buddha of Suburbia" märk Bowie liikumisest alternatiivroki suunas. Kriitikud hindasid albumit kõrgelt, kuid seda reklaamiti vähe ja nii jõudis see Ühendkuningriigi edetabelis kõigest 87. kohale.
Olafur Eliasson
Näitused ja projektid
pisi|"Your Rainbow Panorama", Aarhus 2011|247x247px Alates 1990. aastate keskpaigast on kunstnik osalenud näitustel ja esitlenud oma projekte üle kogu maailma. Eliassoni huvi loodusnähtuste ja taju vastu on teda inspireerinud looma teoseid, mis ergutades meeli, on vaatajale tõeliseks väljakutseks. Kunstnikult valmis 1996. aastal installatasioon „In Your Strange Certainity Still Kept“, kus inimese tajuga mängivad langevad veetilgad, valgus, aeg, temperatuur ja optilised illusioonid. Vaataja tunnetusega mängib ka 1997. aastal valminud installatsioon „Ventilator“. Teos kujutab laest alla rippuvat töötavat ventilaatorit, mille liikumises võib tajuda midagi ohtlikku ja ettearvamatut. Kunstniku teosed, mis mängivad värvitaju ja emotsioonidega, on näiteks „Room for One Colour“ (1997) ja „360º Room for All Colours“ (2002). Esimene installatsioon kujutab kollase valgusega täidetud ruumi, millest lahkudes tajub külastaja hetkeks sinist värvipilti. Teise puhul kujutab see aga ümmargust ruumi, mis ümbritseb külastajaid aeglaselt muutuvate värvidega. Efekti kaudu tajuvad külastajad rohkem värve, kui tuled tegelikult kiirgavad. 2003. aastal sisustas Eliasson 50. Veneetsia biennaali jaoks Taani paviljoni The Blind Pavilion. Samal aastal esitles ta Londoni Tate Moderni galerii Turbiinisaalis (Turbine Hall) installatsiooni „The weather project“. Projekti „Take your time: Olafur Eliasson“ sai näha aastatel 2007–2010, mil seda esitleti maailma eri paigus, sealhulgas New Yorgi Moodsa Kunsti Muuseumis. 2010. aastal sai näha nii Berliini muuseumis Martin-Gropius-Bau kui linna avalikus ruumis näitust „Innen Stadt Aussen“. Järgmisel aastal valmis projekt „Seu corpo da obra“, mida esitleti São Paulos kolmes kohas nii sise- kui ka välisruumis. 2014. aastal eksponeeris kunstnik Islandi kivisel maastikul voolavat jõge. Projekti "Riverbed" sai näha Taanis Lousiana moodsa kunsti muuseumis. 2014.-2015. aastal esitles kunstnik Pariisis Louis Vuittoni fondile loodud väljapanekut „Contact“. 2015. aastal toimus Stockholmi moodsa kunsti muuseumis Moderna menukas näitus „Verklighetsmaskiner“. Järgmisel aastal korraldas Eliasson mitu happening 'i Versailles' lossis ja selle kuninglikus aias. Samal ajal sai näha ka tema teisi näitusi „Nothingness is not nothing at all“ Shanghais ja „The parliament of possibilities“ Seoulis. 2017. aastal oli kunstnik kaastegev Veneetsia 57. biennaali jaoks loodud projektis „Viva Arte Viva“. Projekt „Reality projektor“ avati 2018. aastal Los Angeleses ja tema isikunäitus „The unspeakable openness of things“ Pekingi Red Bricki kunstimuuseumis. Eliassoni viimase kahekümne viie aasta loomingut sai näha 2019. aasta näitusel Londoni Tate Modernis ja 2020. aastal Bilbaos Guggenheimi muuseumis. Kunstniku värskeimad näitused on käesoleva aasta jaanuaris Zürichi Kunsthausis eksponeeritud „Olafur Eliasson: Symbiotic seeing“ ja Tokyos „Sometimes the river is the bridge".
David Bowie
1992–1999: elektrooniline muusika
1995. aastal ilmunud industriaalmuusika sugemetega albumist "Outside", mille Bowie tegi taas koos Enoga, pidi alul saama kunstist ja mõrvadest jutustava mittelineaarse loo esimene osa. Loos figureerivad tegelaskujud Bowie kirjutatud lühijutust. Ameerika Ühendriikide ja Ühendkuningriigi edetabelites saatis albumit edu ja Ühendkuningriigi singlimüügiedetabelis jõudis sellelt albumilt 40 parima hulka kolm singlit. Nii fännides kui ka kriitikuis tekitas vastakaid tundeid see, kui Bowie otsustas esineda kontserditurneel "Outside Tour" koos Nine Inch Nailsiga. Turneel, mille käigus väisati 1995. aasta septembrist 1996. aasta veebruarini palju Euroopa ja Põhja-Ameerika linnu, astus Bowie kitarristina taas üles Reeves Gabrels.
1996. aasta 17. jaanuaril võeti Bowie vastu Rock and Roll Hall of Fame'i. 1997. aastal ilmunud album "Earthling", millel Bowie eksperimenteeris briti jungle 'i ja drum'n'bass 'iga, sai kriitikutelt kiidusõnu ning oli Ühendkuningriigis ja Ameerika Ühendriikides edukas ka müüginumbrite poolest. Sellelt albumilt jõudsid Ühendkuningriigi edetabelis 40 hulka kaks singlit. Bowie lugu "I'm Afraid of Americans" Paul Verhoeveni filmist "Showgirls" ilmus albumil uues kuues ja hiljem anti lugu välja ka singlina, mille tarvis oli loo remiksinud Trent Reznor. Laulu videot, milles Reznor osales, näidati ohtralt telekanalites ning tänu sellele jäi lugu 16 nädalaks USA Billboard Hot 100 edetabelisse. Kontserditurnee "Earthling Tour" Euroopas ja Põhja-Ameerikas kestis 1997. aasta juunist novembrini. 1998. aastal ühendas Bowie uuesti jõud Tony Viscontiga, et salvestada lugu "(Safe in This) Sky Life" täispika multifilmi "Jõmpsikad" jaoks. Laul jäi filmi lõppversioonist siiski välja, kuid ilmus uues versioonis ja uue pealkirjaga "Safe" 2002. aastal singli "Everyone Says 'Hi'" B-poolel. Koostöö Viscontiga ei jäänud ühekordseks, muu hulgas oli Visconti Placebo loo "Without You I'm Nothing" singliversiooni kaasprodutsent. Singel anti välja piiratud koguses ning sellel oli loo originaalversioonile lisatud Bowie harmoniseeritud vokaalosa.
Olafur Eliasson
Näitused ja projektid
Kunstniku paljud teosed on kavandatud konkreetset asukohta ja ümbrust silmas pidades. 2011. aastal valmis Eliassonil koostöös Henning Larseniga Harpa kontserthalli ja konverentsikeskuse projekt Reykjavíkis, mis oli inspireeritud kohalikust basaltkivist. Eliasson disainis kuuenurksed klaaspaneelid, mis peegeldavad valgust selliselt, et ehitis tundub säravana. Seejärel asutas Eliasson 2014. aastal koos arhitekt Sebastian Behmanniga stuudio Other Spaces. Nende üheks omanäolisemaks projektiks on 2018. aastal Jüütimaa poolsaarele Vejle fjordi ehitatud hoone Fjordenhus. Keerukate geomeetriliste vormidega 28 m kõrgune ehitis on dialoogis nii keskkonna kui pidevalt muutuva veepinnaga.
Isik (täpsustus)
Isiku all mõeldakse tavaliselt inimest või inimesesarnaste psüühiliste omadustega (eelkõige mõtlemisvõimega) olendit.
Sõna on kasutusel ka spetsiaalsetes ja tuletatud tähendustes:
Apache HTTP Server
Omadused
Virtuaalhostimine võimaldab ühel Apache serveril teenindada mitut veebilehte.
Jaan Kõrgesaar
Üliõpilaste Seltsi Raimla vilistlane (coetus 1989/II) ja selle vilistlaskogu esimees 1988/II–1993/II, hiljem vilistlaskogu juhatuse liige (alates 1998/I) ja uuesti esimees kuni 2012/I.
Olafur Eliasson
Näitused ja projektid
1999. aastal pildistas Eliasson Islandi liustikke ja pani fotodest kokku fotoseeria „The glacier series“. 20 aastat hiljem, 2019. aastal naasis kunstnik Islandile samu liustikke fotografeerima. Uus sari kannab pealkirja „The glacier melt series 1999/2019”, mis paljastab kliimasoenemise dramaatilise mõju meie planeedile.
Jaan Kõrgesaar
Isiklikku
Jaan Kõrgesaar on Richard Kleisi tütrepoeg.
Olafur Eliasson
Ühiskondlik tegevus
pisi|"Ice Watch", Pariis 2015 Kunstimüügist saadaud tuluga asutas Eliasson koos naisega 2005. aastal sihtasutuse 121Ethiopia, mis abistab Etioopia lapsi ja nende peresid. Organisatsioon panustab laste üldise heaolu parandamise ja hariduse omandamise kõrval ka kogukonna üldisse arengusse, tehes koostööd partnerinstitutsioonidega, jagades neile vajalikke teadmisi ja materiaalseid vahendeid. Etioopiast sai 2012. aastal alguse ka teine heategevusprojekt "Little Sun", kui Eliasson koos insener Frederik Otteseniga valmistasid kaasaskantava päikeselambi. Elektrita inimestele suunatud projekt on kasvanud ülemaailmseks ja väike lambike on tänaseks muutnud üle kahe miljoni inimese elu.
Apache HTTP Server
Kasutamine
Apachet kasutatakse peamiselt staatiliste ja dünaamiliste veebilehtede serveerimiseks veebis. Mitmed veebirakendused eeldavad Apache poolt pakutava keskkonna ja funktsioonide olemasolu.
Olafur Eliasson
Ühiskondlik tegevus
Eliasson, Ai Weiwei, Thomas Hirschhorn ja Theaster Gates kuuluvad liikumisse Social Practice, mille eesmärk on kunstiteoste kaudu esile kutsuda sotsiaalseid muutuseid ja tähelepanu juhtida ühiskonnaprobleemidele. Nad näevad globaalses ühiskonnas kunsti olulist rolli ning selle suurt potentsiaali maailma muutmiseks ja inimeste elu parandamiseks.
Apache HTTP Server
Kasutamine
Apachet levitatakse osana mitmest firmaomasest tarkvarast. Näiteks kuulub Apache Oracle Andmebaasi ja IBM WebSphere rakenduste serveri juurde. Apache on integreeritud Mac OS X-i sisseehitatud veebiserverina ja selle WebObjects rakenduste serveri toetamiseks. Mõnevõrra toetavad seda ka Borlandi arendustööriistad Kylix ja Delphi. Apache on osa mitmetest Linuxi distributsioonidest ja on Novell Netware 6.5 vaikeveebiserver.
Olafur Eliasson
Ühiskondlik tegevus
Eliasson rändab maailmas ringi ja arutleb teemadel, kuidas kunst võiks inimkonna tulevikku positiivselt mõjutada. Reisidel on tihti kaasas ka tema perekond.
Apache HTTP Server
Kasutamine
Apachet kasutatakse andmede ohutuks ja usaldusväärseks jagamiseks, näiteks failide jagamiseks oma personaalarvutist üle interneti. Apache serveri oma arvutisse paigaldanud kasutaja saab jagada Apache juurkaustas asuvaid dokumente.
Programmeerijad kasutavad tihti Apache serverit veebirakenduste testimiseks kohalikus võrgus.
David Bowie
1999–2012: uusklassitsistlik Bowie
pisi|300px|Bowie (vasakul) koos [[Sterling Campbelliga kontserditurneel "Heathen Tour" aastal 2002]]
Olafur Eliasson
Ühiskondlik tegevus
Kunstnik on püüdnud ühiskonda kõnetada ka installatsiooni „Ice Watch“ kaudu. Projekt valmis Gröönimaa liustiku küljest lahti sulanud jääst. Kaheteistkümnest jäälahmakast moodustus kella numbrilaud, mis sümboliseeris aega. Kunstnik muutis teosega kliimasoojenemise käegakatsutavaks ning kutsus külastajaid jääga suhtlema ja jälgima, kuidas see sulab. Installatsiooni eksponeeriti kliimakonverentside ajal Kopenhaageni (2014), Pariisi (2015) ja Londoni (2018) linnaruumis.
2019. aastal nimetas UNDP (The United Nations Development Programme) kunstniku ja kliimaaktivisti Olafur Eliassoni hea tahte saadikuks kliimameetmete ja säästva arengu eesmärkide alal.
Innustajad
Kuigi Olafur Eliasson asus kunstiga tegelema ema eestvedamisel, on tema elu ning loomingutee algust kõige enam mõjutanud isa. Lapsena püüdis ta oma joonistustega võita perest lahus elava isa tähelepanu ja poolehoidu. Isa tunnustuse püüdlemine jätkus ka õpingute ajal kunstiakadeemias.
Looduse kõrval on kunstnikku inspireerinud Robert Rauchenbergi „Monogram“ (1955–1959), Berliini müüri langemine 1989. aastal, Claude Monet' „Vesiroosid" (1914–1926), James Turrelli „Skyspace“ New Yorgis (1986), Robert Irwin, Gilles Deleuze ja Félix Guattari raamatud, elavhõbedasarnane politseinik filmis „Terminaator 2“ ja tema enda stuudiotiim.
David Bowie
1999–2012: uusklassitsistlik Bowie
2001. aasta oktoobris avas Bowie heategevusürituse The Concert for New York City, millega toetati 11. septembri terrorirünnakute ohvreid; Bowie astus üles minimalistliku versiooniga Simon & Garfunkeli laulust "America", millele järgnes laul "Heroes" kogu Bowie bändi esituses. 2002. aastal nägi ilmavalgust album "Heathen" ja aasta teisel poolel toimus kontserditurnee "Heathen Tour" Euroopas ja Põhja-Ameerikas. Kontserditurnee algas Londoni iga-aastasel "Meltdowni" festivalil, mille kunstiline juht oli tol aastal Bowie. Teiste hulgas valis ta festivalile esinema Philip Glassi, Televisioni ja The Dandy Warholsi. Turneel esitati laule nii uuelt albumilt kui ka albumi "Low" ilmumise ajast. Aastal 2003 järgnes album "Reality" ja ühtlasi ka maailmaturnee "A Reality Tour", mille kontserte külastas hinnanguliselt 722 000 inimest ja mis oli 2004. aasta kõige tulutoovam kontserditurnee maailmas. 18. juunil Oslos viskas üks fänn Bowiet pulgakommiga, mis tabas teda silma. Nädal aega hiljem Saksamaal Scheeßelis Hurricane Festivalil esinedes tundis Bowie valu rinnas. Algul arvati, et tegu oli õla närvikahjustusega, hiljem diagnoositi tal aga äge arteri ahenemine ning Bowie vajas Hamburgis erakorralist angioplastikat. Tuuri ülejäänud 14 kontserti tühistati.
pisi|vasakul|250px|Bowie koos poja [[Duncan Jonesiga tema režissööridebüütfilmi "Moon" esilinastusel 2009. aastal]]
Pärast südameoperatsioonist toibumist ei olnud Bowie muusikaliselt eriti aktiivne, ta andis vaid üksikuid kontserte ja käis mõnikord harva stuudios. 2004. aasta filmi "Shrek 2" jaoks tegi ta Butterfly Boucheriga duettversiooni oma 1972. aasta laulust "Changes". Suhteliselt vaiksel 2005. aastal salvestas ta filmile "Stealth" koos Brian Transeauga kirjutatud laulu "(She Can) Do That". Bowie naasis lavale 8. septembril 2005 koos Kanada bändiga Arcade Fire USA üleriigilises saates "Fashion Rocks" ja esines nendega koos uuesti nädal aega hiljem CMJ Music Marathonil. Ta laulis tausta bändi TV on the Radio laulule "Province" nende albumil "Return to Cookie Mountain", tegi koos Snoop Doggiga reklaami XM Satellite Radio jaoks ja nagu ka Lou Reed, tegi kaasa Taani alternatiivroki bändi Kashmir albumi "No Balance Palace" ühes laulus.
8. veebruaril 2006. aastal anti Bowiele elutöö Grammy. Aprillis teatas ta, et võtab aasta vabaks, mistõttu ei tule sel ajal ühtegi turneed ega uut albumit. 29. mail astus ta üllatuskülalisena üles David Gilmouri kontserdil Londonis Royal Albert Hallis. See kontsert salvestati ja valik laule, kus Bowie kaasa tegi, anti ka välja. Novembris esines ta taas, seekord koos Alicia Keysiga New Yorgi Black Ballis toimunud tuluõhtul Keep a Child Alive. See oli Bowie viimane ülesastumine laval.
2011. aasta märtsi lõpus lekkis Bowie 2001. aastal salvestatud, kuid seni avaldamata album "Toy" internetti. Album sisaldas lugusid, mida kasutati plaadil "Heathen", lisaks ka enamiku selle singlite B-pooli ning varasema loomingu avaldamata uusversioone.
Näitlejakarjäär
Elulookirjutaja David Buckley on öelnud: "Bowie põhiline panus popmuusikasse on tema hämmastav võime analüüsida ja valida ideid väljastpoolt põhivoolu – kunstist, kirjandusest, teatri- ja filmikunstist – ja tuua need ideed popmuusikasse ning seeläbi popmuusikat pidevalt muuta." Buckley sõnul tõstis vaid see üks inimene glämmroki uutesse kõrgustesse ning alustas popmuusikas n-ö rollimängu, liites teatri ja popmuusika ühtseks ja tugevaks tervikuks. Bowie karjääris on olnud olulised ka eri filmi- ja teatrirollid, mille eest on teda vääriliselt tunnustatud.
Apache HTTP Server
Kasutamine
Apache peamised konkurendid on Microsofti Internet Information Services (IIS), Sun Microsystemsi Sun Java System Web Server ja Zeus Web Server.
David Bowie
Näitlejakarjäär
pisi|vasakul|Bowie näitekunsti õpetaja Lindsay Kemp (1969)
Apache HTTP Server
Jõudlus
Apache arendamisel peetakse silmas tasakaalu paindlikkuse, porditavuse ja jõudluse vahel. Seetõttu pole Apache loodud kõige kiiremaks serveriks, kuid on võrreldav suurele jõudlusele orienteeritud serveritega. Apache server ei ole orienteeritud ühe ülesande täitmiseks, vaid võimaldab moodulite abil iga konkreetset serverit vastavalt vajadusele konfigureerida.
David Bowie
Näitlejakarjäär
Näitlejakarjääri algus eelneb tema suurele läbimurdele muusikuna. Kui ta õppis Lindsay Kempi õpilasena avangardistlikku teatrikunsti ja pantomiimi, sai ta Kempi 1967. aasta teatritükis "Pierrot in Turquoise" Cloudi rolli. 1970. aastal tehti sellest ka film "The Looking Glass Murders". Lühifilmis "The Image" (1969) mängis ta noort vaimu, kes ilmub kunstniku maalist ja hakkab teda kummitama. Samal aastal oli Bowie statist Leslie Thomase 1966. aasta komöödias "The Virgin Soldiers". 1976. aastal tunnustati teda esimese suure rolli eest, kui ta kehastas filmis "The Man Who Fell to Earth" hävinevalt planeedilt pärit tulnukat. Filmi režissöör oli Nic Roeg. 1979. aasta David Hemmingsi lavastatud inglise-saksa ühisfilmis "Just a Gigolo" mängis Bowie peaosa, kehastades preisi ohvitseri Paul von Przygodskit, kellest esimesest maailmasõjast naasnuna saab ühe parunessi (Marlene Dietrichi) gigolo.
Apache HTTP Server
Litsents
Tarkvaralitsents, mille alusel Apache Software Foundationi tarkvara levitatakse, on tähtis osa Apache serveri ajaloost ja tänapäevast avatud lähtekoodiga tarkvara kogukonnas. Apache litsents võimaldab nii avatud kui ka suletud lähtekoodiga versioonide tarkvara levitamist.
David Bowie
Näitlejakarjäär
Bowie mängis Broadway lavastuses "Elevantmees" ("The Elephant Man") nimiosa ning sai ilmeka esinemise eest palju kiitust. Aastatel 1980–1981 mängis ta seda osa 157 korda. Bowiel oli väike roll ka 1981. aasta eluloofilmis "Christiane F.– Wir Kinder vom Bahnhof Zoo", mis keskendub noore tüdruku uimastisõltuvusele. Tegevus toimub Lääne-Berliinis. Bowie esineb filmis iseendana kontserdil Saksamaal. 1981. aastal ilmunud filmimuusika albumil "Christiane F." (1981) oli palju muusikat Bowie Berliini triloogia albumitelt. Bowie mängis peaosas koos Catherine Deneuve'i ja Susan Sarandoniga revisionistlikus vampiirifilmis "The Hunger" (1983). Samal aastal mängis Bowie ka Nagisa Oshima filmis "Merry Christmas, Mr. Lawrence", mis põhineb Laurens van der Posti romaanil "The Seed and the Sower". Bowie mängis koonduslaagris olevat sõjavangi major Jack Celliersit. Bowiel oli väike roll ka Monty Pythoni liikmete piraadikomöödias "Yellowbeard" (1983) ja filmis "Into the Night" (1985), kus ta mängis palgamõrvar Colinit. Kurikael Max Zorini rollist James Bondi filmis "A View to a Kill" (1985) ütles ta aga ära.
Colin MacInnesi 1959. aastal ilmunud ja Londoni elu kajastaval romaanil põhinevas rokkmuusikalis "Absolute Beginners" (1986) kasutati Bowie muusikat ning talle anti ka väike roll. Samal aastal mängis ta Jim Hensoni sünges ulmefilmis "Labyrinth" mäekollide kuninga Jarethi osa. Kahe aasta pärast kehastas ta Martin Scorsese filmis "The Last Temptation of Christ" (1988) Pontius Pilatust. Seejärel mängis Bowie koos Rosanna Arquette'iga filmis "The Linguini Incident" (1991), kehastades rahulolematut restoranitöötajat. David Lynchi filmis "Twin Peaks: Fire Walk with Me" (1992) mängis ta salapärast FBI-agenti Phillip Jeffriesit. Mõne aja pärast võttis ta vastu väikese, kuid olulise rolli, kehastas filmis "Basquiat" (1996) Andy Warholi. Tegu on Jean-Michel Basquiat' elust rääkiva filmiga, mille lavastas Julian Schnabel. Järgmisena mängis Bowie teist peaosa Giovanni Veronesi' vesternis "Il Mio West" (1998, USA-s linastus film 2005. aastal nime all "Gunslinger's Revenge"). Bowie kehastab filmis piirkonna kõige kardetumat püstolikangelast. 1999. aastal mängis Bowie Andrew Gothi filmis "Everybody Loves Sunshine" vananevat gängsterit Berniet ja esines paaris õudusseriaali "The Hunger" episoodis. Järgmisel aastal mängis ta filmis "Mr. Rice's Secret" (2000) nimiosa, kehastades 12-aastase ravimatult haige lapse naabrit ning 2001. aastal esines iseendana filmis "Zoolander".
Apache HTTP Server
Litsents
Vaba Tarkvara Fond ei loe Apache Litsentsi ühilduvaks GPL litsentsi teise versiooniga, mis tähendab, et Apache litsentsi alusel levitatavat tarkvara ei tohi integreerida GPL litsentsi alusel levitatavasse tarkvarasse.
David Bowie
Näitlejakarjäär
2006. aastal mängis Bowie Christopher Nolani filmis "The Prestige" (2006) füüsikut Nikola Teslat. Film räägib ägedast võistlusest kahe 19. sajandi lõpu mustkunstniku vahel. Animafilmis "Arthur ja nähtamatud" ("Arthur and the Invisibles") luges ta sisse võimsa kurikaela Maltazardi osa ning Käsna-Kalle Kantpüksi telefilmis "SpongeBob's Atlantis SquarePantis" andis ta oma hääle tegelasele Lord Royal Highness. 2008. aasta Austin Chicki lavastatud filmis "August" mängis Bowie kõrvalosa, kehastades Ogilvied. Filmis mängisid ka Josh Hartnett ja Rip Torn, kellest viimasega oli Bowie varem koos töötanud 1976. aastal filmi "The Man Who Fell to Earth" võtetel.
Seksuaalne sättumus
Buckley on kirjutanud: "Kui Ziggy ajas oma looja ja kuulajaskonna segadusse, siis suur osa sellest segadusest oli seotud seksuaalsusega." 22. jaanuaril 1972 ajakirjas Melody Maker ilmunud intervjuus väitis Bowie, et ta on gei – see avaldus langes ajale, mil ta püüdis Ziggy Stardustina kuulsust koguma hakata. Septembris 1976 sõnas Bowie intervjuus Playboyle: "See on tõsi, ma olen biseksuaalne. Ma ei saa eitada, et olen seda asjaolu väga hästi ära kasutanud. Ma arvan, et see on parim, mis minuga eales juhtunud on."
1983. aastal ütles Bowie intervjuus ajakirjale Rolling Stone, et biseksuaalsuse avalik tunnistamine oli olnud ta elu suurim viga ja et ta olevat alati olnud kapi-hetero. Hiljem on ta lisanud, et huvi homo- ja biseksuaalse kultuuri vastu ei olnud tingitud tema enda tunnetest, vaid tollasest ajast ja olukorrast. Bowie olevat öelnud, et ei teinud seda mitte oma tegeliku bioloogilise ja psühholoogilise soodumuse ajel, vaid vastupandamatust soovist eirata moraalinorme.
Apache HTTP Server
Litsents
Nimi Apache on registreeritud kaubamärk ja seda võib kasutada ainult valdaja loal.
David Bowie
Seksuaalne sättumus
2002. aastal vastas Bowie USA muusikaajakirja Blender küsimusele, kas ta arvab endiselt, et seksuaalsusest avalikult rääkimine on olnud ta elu suurim viga, nii:
Huvitav. (Pikk paus). Ma arvan, et Euroopas see ei olnud viga, aga olukord Ameerikas oli palju keerulisem. Mind ei häirinud, et mu biseksuaalsus on avalik. Kuid mul ei olnud mingit soovi loosungeid kanda ega mõne rühma kõneisik olla. Ma teadsin, et tahtsin laule kirjutada ja esineda, kuid biseksuaalsuse teema jäi siin väga pikaks ajaks põhiliseks kõneaineks. Kuna Ameerika on äärmiselt puritaanlik koht, takistas avameelsus mul palju asju korda saatmast.
Buckley kirjutab tollaste sündmuste kohta, et Bowie, kes on loomult tabude lõhkuja, tekitas seksuaalse intriigi šokeerimise eesmärgil. Peale selle arvas Buckley, et tõenäoliselt ei ole Bowie olnud kunagi gei ega isegi aktiivselt biseksuaalne; aeg-ajalt ta küll eksperimenteeris, kuid seda ainult uudishimust ja mässumeelsetega ühtekuulumissoovist. Mary Finnigan, kellega Bowiel oli 1969. aastal suhe, rääkis väidetavalt, et mees "elas koos abikaasaga fantaasiamaailmas [...] ning biseksuaalsed fantaasiad olid nende endi välja mõeldud." Sandford on kirjutanud: "Abielus olles tekkis Bowiel fetiš – ta rääkis kõigile, et tutvus oma naisega olukorras, kui nad mõlemad olid seksuaalvahekorras ühe ja sama mehega. Geiseksi üle visati kogu aeg nalja. Seda, et mehed ei olnud Bowie maitse, näitavad tema arvukad naisarmukesed."
Lauluhääl ja pillimänguoskus
pisi|Bowie kitarr [[Varssavi Hard Rock Cafés]]
Bowie on alates 1960. aastatest, mil ta salvestas oma esimesed lood, viljelenud mitut muusikastiili. Tema varajast loomingut ja esinemist mõjutasid tugevalt nii rock'n'roll ' i suurkujud, nagu Little Richard ja Elvis Presley, kui ka meelelahutusmaailm laiemalt. Enim meeldis talle jäljendada Briti muusikaliteatri laulja, laulukirjutaja ja näitleja Anthony Newley laulustiili, mis oli valdav ka Bowie 1967. aastal ilmunud debüütalbumil "David Bowie". Newley, kellele Bowie lähenemine ei meeldinud, hävitas Bowie plaadi, mis talle saadeti. Bowie huvi muusikaliteatri vastu kerkis ajuti pinnale ka selliste stiilide kõrval nagu hard rock, heavy metal, soul, psühhedeelne folk ja popmuusika.
Muusikateadlane James Perone on uurinud Bowie võimet laulda ühte ja sama meloodiat eri oktavites, mida Bowie on kasutanud näiteks läbimurdesinglil "Space Oddity" ja hiljem laulus "Heroes". Perone on kirjutanud, et kõige madalamal hääletämbril, mida Bowie suudab tekitada, on ballaadilauljale omane värving.
Bowie mängis mitmeid muusikainstrumente: elektri-, akustilist ja 12-keelelist kitarri, alt-, tenor- ja baritonsaksofoni; klahvpille, sealhulgas klaverit, süntesaatorit ja mellotroni, suupilli, stylophone′i, ksülofoni, vibrafoni ja kotot, trumme ja muid löökpille ning keelpille, sealhulgas vioolat ja tšellot.
Muusikaline pärand
pisi|vasakul|David Bowie täht [[Hollywoodi kuulsuste alleel]] Bowie uuendusmeelsed laulud ja näitlejameisterlikkus tõid 1970. aastate alguses popmuusikasse uue mõõtme, mõjutades tugevalt nii juba olemasolevat popmuusikat kui ka selle tulevikku. Muusikaajaloolaste Schinderi ja Schwartzi arvates lõi Bowie koos Marc Bolaniga glämmrokistiili. Bowie inspireeris ka punkroki liikumise uuendajaid; ajaloolane Michael Campbell on nimetanud Bowiet pungi üheks peamiseks mõjutajaks. Samal ajal kui punkmuusikud lõhkusid popstaariks olemise traditsioone, liikus Bowie edasi – seekord abstraktsema muusikastiili poole, millest said jälle alguse muutused – ja loobus peaaegu täielikult rokkmuusika tavapärastest instrumentidest. Bowie plaadifirma kirjeldas tema ainulaadset staatust popmuusikas loosungiga "On olemas vana laine, on olemas uus laine ja on olemas Bowie ...". Muusikateadlane James Perone kiidab, et Bowie tõi rokkmuusikasse intelligentsust ja kriitilisi vaatenurki, mis sageli andsid tunnistust tema töö intellektuaalsest sügavusest ja mõjust.
Buckley kirjutab, et 1970. aastate alguses olid popmuusikud uhked, ennast täis, nahkrõivais ja enesega rahulolevad, Bowie aga kõigutas oma aja rokkmuusika põhiolemust. John Peel on kirjeldanud: "1970. aastate alguse progressiivse roki ainuke iseloomulik joon oli see, et see ei arenenud. Enne Bowie tulekut ei soovinud inimesed eriti muutusi." Buckley sõnul muutis Bowie täielikult arusaama sellest, kes on rokkstaar, millest tulenevalt ei ole pärast Bowiet tõusnud esile temaga võrdset popikooni, sest popkultuuri, mis toodaks selliseid rokijumalaid, ei ole enam olemas. Fännide poolehoid Bowie kultusele oli ainulaadne – selle mõju kestis kauem ja on olnud loomingulisem kui mistahes muu jõud popi austajate seas. Buckley on kokkuvõtvalt kirjutanud: "Bowie on nii staar kui ka ikoon. Tohutu hulk tehtud tööd [...] ilmselt on ta loonud popkultuuri suurima kultuse [...] Tema mõju popkultuurile on olnud erakordne – ta on mõjutanud ja muutnud rohkemate inimeste elusid kui keegi teine."
Bowie võeti Rock'n'rolli Kuulsuste Halli 1996. aastal. Ikka ja jälle uus lähenemine on Bowie mõju pidevalt laiendanud; muusikakriitik Brad Filicky on kirjutanud, et aastakümnete jooksul on Bowie saanud tuntuks muusikalise kameeleonina, kes muudab ja dikteerib trende sama palju, kui ta on muutnud enda stiili, mõjutanud moodi ja popkultuuri. Elulookirjutaja Thomas Forget on lisanud: "Kuna ta on olnud edukas nii paljude muusikastiilide viljelemisel, on tänapäeval praktiliselt võimatu leida popartisti, keda David Bowie ei oleks mõjutanud."
Eraelu
pisi|Iman ja David Bowie filmi "[[Moon (film)|Moon" esilinastusel]] 19. märtsil 1970 abiellus Bowie Londonis Mary Angela Barnettiga. Neil on poeg Zowie Bowie – Duncan Jonesi nime all tuntud filmirežissöör –, kes sündis 1971. aastal. Bowie ja Barnett lahutasid abielu 8. veebruaril 1980 Šveitsis.
Bowie oli alates 1992. aastast abielus somaali-ameerika modelli Imaniga. Neil on tütar Alexandria Zahra Jones, kes sündis 15. augustil 2000. Paar elas peamiselt Manhattanil ja Londonis.
Oma usulisi tõekspidamisi kommenteeris Bowie 2005. aastal järgmiselt: "Mu vaimse maailma kõhklused on alati olnud tihedalt seotud mu loominguga. Alati. Sest ma pole täielik ateist ja see häirib mind." Aasta varem ajakirjale Esquire antud intervjuus "Mida ma olen õppinud" ütles ta: "Universum tekitab minus aukartust, kuid ma ei usu, et selle taga oleks ilmtingimata mingi intellekt või esindaja. Mulle meeldib küll väga usurituaalide visuaalne külg, kuigi see võib olla täiesti tühi ja sisutu. Viiruk on jõuline ja provokatiivne, olgu siis budismis või katoliikluses."
Surm
pisi|Lilled Bowie New Yorgi elukoha ees staari surma päeval Bowie suri 10. jaanuaril 2016, kaks päeva pärast 69. sünnipäeva ja albumi "Blackstar" välja andmist. Ta suri oma New Yorgi korteris, mitmete allikate järgi oli surma põhjus maksavähk. Vähidiagnoosi oli ta saanud küll juba 18 kuud varem, kuid ei soovinud seda avalikkusega jagada.
Koos Bowiega muusikali "Lazarus" kallal töötanud Ivo van Hove'i sõnade kohaselt jätkas Bowie vaatamata haiguse edenemisele töötamist ka pärast vähidiagnoosi saamist. Mõne allika järgi olevat Bowie teavitanud oma sõpru letaalse maksavähi diagnoosist juba 2014. aastal.
Bowie produtsent Tony Visconti kirjutas:
Auhinnad ja muu tunnustus
Bowie võitis läbimurdelauluga "Space Oddity" Ivor Novello originaalsuse eriauhinna (Special Award For Originality). Rolli eest 1976. aasta ulmefilmis "The Man Who Fell to Earth" võitis ta Saturn Awardi parima näitleja auhinna. Sellele järgnenud kümnenditel on Bowie muusikat ja muusikavideoid pärjatud paljude auhindadega, sealhulgas kahe Grammy auhinna ja kahe Brit Awardsiga.
1999. aastal andis Prantsuse valitsus Bowiele kaunite kunstide ja kirjanduse ordeni (Ordre des Arts et des Lettres). Samal aastal nimetati ta Berklee muusikakolledži (Berklee College of Music) audoktoriks. 2000. aastal keeldus Bowie vastu võtmast Briti impeeriumi ordu komandöri autiitlit ning 2003. aastal ütles ta ära rüütliseisusest, põhjendades: "Ma ei soovi kunagi midagi sellist vastu võtta. Ma tõesti ei tea, milleks need mõeldud on. See pole midagi, mille poole ma elu jooksul tööd tehes püüelnud oleks."
Ngawang Namgyal
thumb|Shabdrung Ngawang Namgyal 19. sajandi maalil. Shabdrung Ngawang Namgyal (1594–1651) oli rahvuselt tiibetlane. Tema ühendas Bhutani riigi. Peamise Bhutani thulkude pärinevusliini rajaja, riigimees ja erakordsetelt andekas arhitekt ning ehitusmeister, kes valitses riiki 35 aastat lõi Bhutanis kahese valitsemissüsteemi (vaimulik ja administratiivne juht), mis kehtib tänaseni.
David Bowie
Auhinnad ja muu tunnustus
Bowie karjääri jooksul müüdi tema albumeid umbes 140 miljonit eksemplari. Ühendkuningriigis sai ta plaatide läbimüügi eest 9 plaatina-, 11 kuld- ja 8 hõbeplaadi auhinda ning USA-s 5 plaatina- ja 7 kuldplaadi auhinda. 2002. aastal sai ta BBC saja suurima briti küsitluses (100 Greatest Britons) 29. koha. 2004. aastal paigutas ajakiri Rolling Stone ta kõigi aegade saja suurima rokkartisti nimekirjas 39. kohale ning kõigi aegade parimate lauljate seas 23. kohale. Bowie võeti vastu Rock'n'rolli Kuulsuste Halli 17. jaanuaril 1996.
Lindi piirkond
Lindi piirkond on 1. järgu haldusüksus (piirkond) Tansaanias.
Lindi piirkond asub Tansaania kaguosas India ookeani ääres. Ta piirneb põhjas Pwani, lõunas Mtwara ja Ruvuma ning läänes Morogoro piirkonnaga.
Lindi piirkond moodustati 1. juulil 1972 varasemast Mtwara piirkonna osast. Piirkonna halduskeskus ja suurim linn on Lindi. Teised suuremad linnad on Nachingwea ja Liwale Mjini.
Lindi piirkonna pindala on 67 000 km². Aastal 2002 elas piirkonnas 791 306 inimest.
Suure osa piirkonnast moodustab Selousi metsloomade kaitseala. Piirkonna lõunaosast Tendaguru mägedest on leitud palju Juura ajastust pärinevate dinosauruste fossiile.
Lindi piirkond jaguneb kuueks ringkonnaks:
Parras
Parras on laeva või paadi välimine külgmine osa põhjaga ühinemise kohast (kimmist) peatekini. Sama sõna kasutatakse ka õhu- ja kosmoselaeva kohta, nt pardale minek.
Pekka Erelt
pisi|Pekka Erelt 2016. aastal Pekka Erelt (sündinud 21. aprillil 1965) on eesti ajakirjanik.
Pekka Erelt lõpetas 1983. aastal Tallinna 10. Keskkooli ja 1990. aastal Tartu Ülikooli eesti keele ja kirjanduse erialal. Töötas 1992. aastal ajakirja Sina ja Mina toimetuses.
2009. aastast on Pekka Erelt Eesti Ekspressi ajakirjanik.
Isiklikku
Tema vanemad on Tiiu ja Mati Erelt.
Tartass
Tartass on jõgi Venemaal Siberis. Algab Vasjuganje soost. Voolab valdavalt läände ja edelasse. Suubub paremalt Omi.
Sofistid
Sofistid (kr sophia "tarkus", sophistes "tark") olid Vana-Kreeka filosoofid, kes 5. ja 4. sajandil e.m.a õpetasid tasu eest tarkust ja kõnekunsti. Sofistid kogunesid rändõpetlastena sõnavabaduse ja filosoofia kantsi, Ateena linnriiki.
Smilers
Smilers on eesti pop- ja rokkansambel, mille laulja ja kitarrist on Hendrik Sal-Saller.
Sofistid
Sofistid pole kunagi moodustanud filosoofilist koolkonda, kuigi Platoni kriitika sofistide suhtes on teinud neist ühise nimetusega nähtuse filosoofias. Sofiste ühendab eelkõige nende kriitilisus traditsioonilise ühiskonnakorralduse, religiooni ja eelneva filosoofia suhtes.
Sofistide peamiseks tegevusalaks võib pidada retoorikat, mida nad linnriikides tasu eest õpetasid. Retoorika oli vajalik sellepärast, et Ateenas oli kõrgeimaks võimuorganiks rahvakoosolek, kuhu kogunes otsustama kogu linnriigi täiskasvanud kodanikkond. Otsustamine käis hääletamise teel ja võimalikke valikuid esitati eelnevalt poliitikute-retoorikute poolt. Nii et kui keegi tahtis rahvakoosolekul oma huvisid saavutada, siis oli talle tähtis neid veenvalt esitada või esitada lasta. Sellele kaasaaitamine oligi sofistide peamine tuluallikas. Et aga huvide kaitsmine tingib ka vajaduse lasta nõrgematel argumentidel paista tugevamatena, siis said sofistid peagi kuulsaks kui isikud, kes oskavad musta valgeks rääkida. Platon püüdis lugejat veenda, et Sokrates mõisteti surma just selle tõttu, et inimesed pidasid tedagi sofistiks, ning oli nii selle tõttu kui ka põhimõtteliselt sofistide suhtes vaenulik. Platoni dialoogides, mis on ka üheks mahukamaks säilinud allikaks sofistide kohta, polemiseeritakse sofistide liberaalsete ja nihilistlike vaadetega.
Sofistid tegelesid filosoofiaga muu tegevuse kõrvalt ega loonud enamasti filosoofilisi teooriaid. Ometi pidid nad kasutama filosoofia toonaseid arusaamasid ning nendesse mingil viisil suhtuma. Mõningate sofistide arusaamised filosoofiast on osaliselt säilinud. Osa uurijaid väidab, et sofistide tähendust filosoofia ajaloos on Platoni halvustava kriitika tõttu tohutult alahinnatud.
Smilers
Ansambel asutati 1993 Helsingis, kuid grupp saavutas kommertsedu ennekõike 1990. aastate teisel poolel Eestis, kus Smilers on avaldanud kokku 15 stuudioalbumit mitmekümne raadiohitiga ning esinenud kõikides maakondades ja olulisemates popkontserdipaikades.
1990. aastad
Smilers kui bänd sai alguse 1990. aastate alguses Soomes. Eesti laulja, laulukirjutaja ning kitarrist Hendrik Sal-Saller oli kümnendi alguseks Soome emigreerunud, kuid polnud loobunud muusikategemisest. Bändi esialgne nimi oli Lezer Brozers, kuid 1994. aastaks kandis kollektiiv nime Smilers ning avaldas samanimelise ingliskeelse debüütalbumi "Smilers (album)", millele kaks aastat hiljem järgnes EP "Take Five". EP ilmumise ajaks andis Smilers aastas kuni paarsada kontserti ning oli teinud endale nime, mängides Helsingi klubides.
Sofistid
Sofistlike teoste hulka arvatakse sageli ka anonüümne "Dissoi logoi" (eesti keeles "Vastanduvad kõned").
Smilers
1990. aastad
Smilersi kommertsedu Eestis algas 1997. aastal ilmunud albumiga "Olen kuul". Album, mis teenis ühest küljest eetriaega raadiotes, pakkus teisalt uusi ideid eestikeelsele poprokile. 1998. aastal avaldatud album "Mõistus on kadunud" kasvatas Smilersi populaarsust. Albumi olulisim lööklaul oli "Tantsin sinuga taevas", mis on tänapäevani tuntumaid laule bändi repertuaaris.
1999. aastal avaldas kollektiiv kaks albumit, ingliskeelset Soome-perioodi koondava "Smilers 1994–1996" ning uue eestikeelse materjaliga "Suure surmaga läbi elu". Aastatuhandevahetuse künnisel oli Smilersist saanud tuntumaid ja mängitumaid eesti levimuusikagruppe. Smilers andis nii klubikontserte kui ka osales Eesti linnu läbivatel suvistel kontserditurneedel.
2000. aastad
Ansambli kommertsedu jätkus ka uuel kümnendil: 2001. aastal avaldatud album "Jalgpall on parem kui sex" sai kurikuulsaks, sest albumi kümnest laulust üheksa avaldati raadiosinglitena. Albumi nimilugu ilmus ka soome- ja ingliskeelsena, sellest on saanud üks eesti jalgpallifännide tunnuslaule ning palale on viidatud eesti popkultuuris. Smilersi 10. tegutsemisaastat tähistas 8. väljalase, album "Ainult unustamiseks". 2004. aastal avaldati kollektiivi armastuslaule koondav "Ainult armastusest". Samal aastal andis Smilers kokku umbes 150 kontserti.
Aktiivne kontserditegevus talletati aastal 2005 kahel kontsertalbumil. "Live unplugged" sisaldab CD- ja DVD-plaatidel salvestist ansambli akustilisest kontserdist. "Esimene Eesti tuur" on aga salvestis Tallinnas Pirita kloostri varemetes toimunud kontserdist, kus Smilers jagab lava külalisesinejatega (sh Ewert Sundja, Ines, Cool D, Tanel Padar, Mihkel Raud). Lisaks nendele albumitele ilmus bändi juhtfiguuril Hendrik Sal-Salleril album "Hendrik Sal-Saller & Estonian Dream Big Band", kus artist esitab tuntud Smilersi laule uuendatud kujul koos bigbändiga.
Kontserditegevus
Lisaks kontsertidele ja turneedele Eestis ja Soomes on Smilers osalenud heategevusüritustel ning esinenud Lõuna-Prantsuse Alpides ja Sharm el Sheikhis Egiptuses.
Muusika
Lisaks bändiliikmete endi kirjutatud pop rock ' i stiilis originaallugudele on Smilers eestistanud, avaldanud ja esitanud Rod Stewarti hittlaulu "Da Ya Think I'm Sexy" (eesti keeles "Kui sa tahad sexy", avaldatud albumil "Olen kuul" 1997).
Praegused liikmed
Alates Smilersi asutamisest on bändi juhtfiguuriks laulja, laulukirjutaja ja kitarrist Hendrik Sal-Saller, kes on lisaks Smilersile kirjutanud muusikat ka teistele eesti artistidele nagu Shanon, Ines, Supernova ja Gerli Padar. Ansambli ülejäänud koosseis on alates asutamisest oluliselt muutunud, peamine tendents on olnud Soome päritolu muusikute osakaalu vähenemine.
Endised liikmed
Ansamblis on kaasa löönud palju muusikuid, sealjuures 1990. aastate esimesel poolel, kui Smilers oli veel rohkem soome kui eesti bänd, hulk sealseid instrumentaliste. Ebatäielik nimekiri endistest liikmetest: Petteri Hasa (trummid), Jarmo Haapanen (trummid),Martin Jürman(kitarr) Marko Kainulainen (trummid), Peevo (kitarr), Lauri Murtomaa (kitarr), Joni (basskitarr), Anssi Saarnilehto (basskitarr), Eba (kitarr), Merzi (trummid), The Lid (trummid), Lare (kitarr), Veljo Vingissar (taustalaul).
Reklaamid
Smilersi laule on kasutatud paljudes reklaamikampaaniates. Näiteks:
Dareios III
Dareios III (umbes 380–330 eKr) oli Ahhemeniidide Pärsia viimane valitseja aastast 334 eKr kuni surmani. pisi|Ahhemeniidide territooriumite laienemine 559-330 eKr Tema valitsetud Ahhemeniidide riik ulatus Vahemerest Egiptuse, Pakistani ja Araali mereni. Pärast lüüasaamist Aleksander Suurelt ja tema eest põgenemist, kaotas Dareios autoriteedi ja tapeti oma alamate poolt. Aleksander lasi Dareiose matta kuningale sobilike auavaldustega, karistas tema tapjat Bessust, kuulutas end Dareiose pärijaks ning abiellus tema vanima tütre Statira II-ga.
Philippos II
Philippos II (kreeka Φίλιππος Β΄, 382–336 eKr) oli Makedoonia kuningas alates 359 eKr kuni surmani. Ta oli Aleksander Suure ja Philippos III isa. Tema abikaasa oli Olympias. Philippos oli mees, kes pani aluse Makedoonia suurvõimule, võttes kasutusele Makedoonia faalanksi ning alistades oma ülemvõimule Kreeka polised. 338 eKr lõi ta Chaironeia lahingus Demosthenese ärgitusel kokku kutsutud Kreeka liitlasväge ning kahel järgnenud aastal sõlmis kõigi polistega (peale Sparta) lepped, mis andsid need Makedoonia ülemvõimu alla.
Philippos II nõudmisel tuli 338–337 eKr kokku Korintose kongress, kus asutati ülekreekaline Korintose Liit, mille hegemooniks kuulutati Makedoonia kuningas. Üheskoos hakati valmistuma sõjaks Ahhemeniidide vastu. Kuid 336 eKr, kui sõjaplaanid olid veel pooleli, tappis Philippose ootamatult üks tema ihukaitsja. Tapja motiiv pole siiani päris selge.
Ahelpolümerisatsioon
Ahelpolümerisatsiooniks nimetatakse polümerisatsioonireaktsiooni, milles kaksiksidet sisaldavad või tsüklilised monomeeri molekulid liituvad üksteisega kaksiksideme või tsükli katkemise läbi ja moodustavad kõrgmolekulaarsed molekulid.
Ahelpolümerisatsiooni annavad põhiliselt küllastumata ühendid (alkeenid, dieenid, vinüüleetrid, stüreeni derivaadid). Heterotsüklilised monomeerid moodustavad lineaarseid ahelaid katioonses tsükliavamispolümerisatsioonis. Ahelpolümerisatsiooni esilekutsumiseks, aktiivsete tsentrite tekitamiseks, lisatakse monomeerile initsiaatorit või katalüsaatorit. Protsessi käigus moodustuvate polümeeride keskmine molekulmass oluliselt ei muutu.
Ahelpolümerisatsiooni protsessides esineb vähemalt kolm staadiumi:
Ahela kasvu protsessis osalevad monomeeri M molekulide liitumisel üha kasvavad aktiivsed osakesed (intermediaadid) AMn* sõltuvalt monomeeri ja initsiaatori/katalüsaatori tüübist:
Ahela ülekandereaktsioonid alandavad polümeerse produkti ahela pikkust, s.t. molekulmassi. Ahela ülekandereaktsioonid esinevad vähemal või suuremal määral enamuse polümerisatsioonireaktsioonide korral kui vältimatud kõrvalreaktsioonid.
Ahela ülekandereaktsioonides saavad osaleda polümerisatsiooni süsteemis olevad molekulid ja seda sõltuvalt nende kontsentratsioonist ning aktiivsusest selle reaktsiooni suhtes:
Suure polümerisatsiooniastmega produkti saamiseks on vajalik 1) soodus ahela kasv (st aktiivne ilma steeriliste takistusteta monomeer nagu kergeltpolümeriseeruvad vinüülmonomeerid) ning 2) minimaalne ahela ülekanne ja lõpetamine (st väga puhas monomeer ja puhas ning inertne solvent).
Vaata ka
Chain-growth polymerization
Viivi Neare
Viivi Neare (kuni 1967 Viivi Tetsmann; sündinud 8. detsembril 1941 Kõrevere külas Vändra vallas Pärnumaal) on Eesti oligofrenopedagoog ja logopeed.
Elulugu
Viivi Neare on talupidaja tütar.
1962 lõpetas Neare Vändra Keskkooli (eksternina), 1966 Moskva Pedagoogilise Instituudi. 1984 kaitses ta pedagoogikakandidaadi kraadi Defektoloogia Teaduslik Uurimise Instituudis Moskvas väitekirjaga "Формирование дочисловых понятий у старших дошкольников и младших школьников с нормальным и нарушенным развитием" oligofrenopedagoogika erialal. Täiendas end seejärel Taanis, Soomes, Inglismaal ja Saksamaal.
1960–62 oli ta eriinternaatkooli õpetaja, 1966–72 Eesti NSV Vabariikliku Õpetajate Täiendusinstituudi kabinetijuhataja, 1972–76 Tartu Ülikooli eripedagoogika kateedri õpetaja ja vanemõpetaja. 1977–82 Tallinna Pedagoogilise Instituudi koolieelse kasvatuse ja psühholoogia kateedri vanemõpetaja, 1982–84 ENSV Vabariikliku Õpetajate Täiendusinstituudi õppejõud. 1982–89 töötas ta eriinternaatkoolides ja Haridusministeeriumis, 1989–2000 oli Tartu Ülikooli eripedagoogika osakonna dotsent, 2000. aastast õppeülesande täitja. Neare on töötanud Porkuni Koolis, Raikküla Koolis ja Tallinna Eriinternaatkoolis.
Viivi Neare on Tallinna Pedagoogilise Seminari õppejõud ning nõukogu liige.
Teadustöö
Viivi Neare on uurinud hälvik- ja eakohaselt arenenud laste koolivalmidust, sh arvu eelkujutluste ja tekstülesannete lahendamise oskuste kujunemist, ning nende psüühiliste protsesside arengu iseärasusi. Ta on avaldanud üle 30 teadustrükise, kirjutanud abikooli matemaatika töövihikuid ja ainekavasid. Ta on kirjutanud palju artikleid koolieelikute arengust, koolivalmidusest, matemaatika õpetamisest abikoolis ning vaimupuudepedagoogikast.
Jelena Slessarenko
Jelena Slessarenko (Елена Слесаренко) (sündinud 28. veebruaril 1982 Volgogradis) on Venemaa kergejõustiklane (kõrgushüppaja), olümpiavõitja 2004.
Täheke
Täheke on eesti lasteajakiri.
Jelena Slessarenko
Saavutused
2003 1. koht 1.92 Grand Prix (Osaka) 2004 Maailmameister 2.04 sisemeistrivõistlused (Budapest) 2004 2. koht 2.03 Kuldliiga (Rooma) 2004 1. koht 2.03 Super Grand Prix (Lausanne) 2004 Olümpiavõitja 2.06 (Ateena)
Täheke
Tiraaž
Ajakirja esimest numbrit trükiti 40 000 eksemplari. Ajakirja maksimumtiraaž oli 1980. aastate lõpul – 80 tuhat. 2010. aastal on trükiarv 6600.
Kalle Muuli
Haridus
Kalle Muuli lõpetas 1976. aastal Puurmani Keskkooli. Aastatel 1976–1977 õppis ta Eesti Põllumajandusakadeemias veterinaariat. Aastatel 1981–1988 õppis ta Tartu Ülikooli õigusteaduskonnas, kuid ülikool jäi lõpetamata.
Täheke
Peatoimetajad
Ajakirja esimene peatoimetaja oli Holger Pukk. Aastatel 1973–2003 oli peatoimetaja Elju Mardi (Sild). 2004. aastast on peatoimetaja Ilona Martson.
Kalle Muuli
Töö
Ta on töötanud puusepana, ajakirjade Pioneer ning Kultuur ja Elu toimetajana. Aastatel 1989–1993 oli ta Postimehe reporter, aastatel 1994–1995 ajalehe Rahva Hääl peatoimetaja asetäitja ning 1995–2000 Eesti Päevalehe peatoimetaja. Seejärel töötas ta 11 aastat taas Postimehes mitmes ametis: uudistetoimetuse juhatajana, arvamustoimetuse juhatajana, peatoimetaja asetäitjana ja päevatoimetajana.
Augustist 2012 suveni 2015 oli ta Õpetajate Lehe peatoimetaja. Septembrist 2017 töötab Muuli keskkonnaministri nõunikuna.
Jelena Slessarenko
Isiklikku
Jelena Slessarenko on 179 cm pikk ja kaalub 55 kg.
Kalle Muuli
Töö
Kalle Muuli on teinud Kuku Raadios saadet "Keskpäevatund" ja Raadio 2-s saadet "Olukorrast riigis". 2014. aasta lõpust kuni 4. septembrini 2016 tegi ta koos Anvar Samostiga Raadio Kukus saadet "Muuli ja Samost".
Poliitikutee
Aastatel 1984–1989 kuulus Kalle Muuli NLKP-sse. Seejärel oli ta Eesti Kongressi liige.
Ta kandideeris 2023. aasta valimistel Riigikokku, kogus valimisringkonnas nr 3 (Tallinna Mustamäe ja Nõmme linnaosad) 319 häält ning ei osutunud valituks.
Teoseid
Ta on avaldanud luulekogud "Sajus" (1986) ja "Klaasi tumeduses" (1991) ning ajalooraamatud "Isamaa tagatuba. Mart Laari valitsus 1992–1994" (2012) ja "Vabariigi sünnimärgid: varjatud murdehetki Eesti poliitikas 1987–2007" (2013). Aastal 2014 ilmus raamat Reformierakonna ajaloost ("Kodanike riik. Reformierakond loomisest kuni tänapäevani"). Novembris 2017 ilmus Helen Sulega kahasse kirjutatud Kaia Kanepi elulooraamat "Reketiga tüdruk. Kaia Kanepi teekond Ameerika mägedel".
Brocēni piirkond
Piirkond moodustati 27. detsembril 2001 Brocēni linna, Blīdene valla ja Remte valla liitmise teel. 2009. aastani kuulus Salduse rajooni. Haldusreformi käigus liideti piirkonnaga Gaiķi vald. Aastal 2010 moodustati Brocēni linna maapiirkonda kuulunud aladest Ciecere vald. 2021. aastal liideti Brocēni piirkond Salduse piirkonnaga.
Nõelakoda
Nõelakoda (Hiiumaal ka nöölakoda või nöölago) oli tupp õmblusnõelte kaasaskandmiseks vööl.
Seda kanti rahvarõivaste juurde kuuluval vask vööl rippuva nahkrihmakese otsas, mis oli enamasti palmitsetud. Nõelakoda oli 7–15 cm pikkune ning ümara või lapiku kujuga punasest kalevist padjake, tema ülaosa oli kaetud üles-alla liigutatava vaskkapsliga. Leina või paastu ajal oli nõelakoja padjake sinist värvi.
Nõelakoda tundsid paljud Euroopa, Aasia ja Ameerika põhjaosas elavad rahvad. Eestis kasutati seda viimati 19. sajandi keskpaiku Saare- ja Hiiumaal.
Hestrie Cloete
Hestrie Cloete (neiupõlvenimega Hestrie Storbeck; sündinud 26. augustil 1978 Germistonis) on Lõuna-Aafrika Vabariigi kergejõustiklane (kõrgushüppaja).